**NEMZETI TEHETSÉG PROGRAM** Fogyatékossággal élő tehetséges fiatalokat támogató, integráló környezetben megvalósuló tehetségsegítő programok, illetve a fogyatékossággal élő fiatalok tehetségsegítő programokban való részvételének támogatása NTP-FTP-15

**A pályázat célja**

Fogyatékossággal élő tehetséges fiatalokat támogató, integráló környezetben megvalósuló tehetségsegítő programok, illetve a fogyatékossággal élő fiatalok tehetségsegítő programokban való részvételének támogatása.

**A támogatás formája és mértéke**

A pályázat útján igényelhető támogatás 100% intenzitású, vissza nem térítendő támogatás, amelynek **igénybevétele a beszámoló elfogadását követően egy összegben, vagy – a pályázó indokolt kérelme alapján – a beszámoló elfogadását megelőzően támogatási előleg formájában történhet.**

A támogatási előleg mértéke 100%, melynek folyósítására **egy összegben** kerülhet sor.

A pályázaton **legalább 500.000 Ft**, illetve **legfeljebb 1.000.000 Ft** vissza nem térítendő támogatás igényelhető

**Pályázat benyújtására jogosultak**

Jelen Pályázati Kiírás keretében az alábbi feltételeknek megfelelő intézmények/szervezetek nyújthatnak be pályázatot:

Hazai köznevelési intézmények (2011. évi CXC. törvény 7.§ szerint) közül:

− általános iskola,

− gimnázium,

− szakközépiskola,

− szakiskola,

− gyógypedagógiai, konduktív pedagógiai, nevelési-oktatási intézmény,

− kollégium,

− pedagógiai szakszolgálati intézmény, pedagógiai-szakmai szolgáltatást nyújtó intézmény.

**A rendelkezésre álló keretösszeg**

A pályázatok támogatására rendelkezésre álló keretösszeg **20.000.000 Ft.**

**Támogatási időszak**

A Pályázó által a pályázatban megjelölt,

- támogatási előleg formájában nyújtott támogatás esetében **2015. július 1.** és **2016. június 30.** közé eső időszak, illetve

- beszámolót követően nyújtott támogatás esetén **2015. július 1.** és **2016. május 15.** közé eső időszak,

amelynek időtartama alatt a támogatott program, illetve projekt megvalósul.

**A pályázatok benyújtásának határideje:**

Az internetes pályázatok benyújtásának határideje: **2015. szeptember 11. 23:59 óra.**